Likumprojekts

Grozījumi Patvēruma likumā

Izdarīt Patvēruma likumā (Latvijas Vēstnesis, 2009, 100.nr.) šādus grozījumus:

1. 1.pantā:

papildināt 3.punktu pēc vārda „adoptēti” ar vārdiem „un tēvs, māte vai cits pieaugušais, kas saskaņā ar Latvijas Republikas normatīvajiem aktiem bērnu tiesību aizsardzības jomā ir atbildīgs par starptautiskās aizsardzības saņēmēju, ja minētais starptautiskās aizsardzības saņēmējs ir nepilngadīgs un neprecējies”;

papildināt pantu ar 3.¹punktu šādā redakcijā:

„3¹) **iesniegums par bēgļa vai alternatīvā statusa piešķiršanu** -starptautiskās aizsardzības pieprasījums, ko Latvijas Republikā ir iesniedzis trešās valsts valstspiederīgais vai bezvalstnieks, kas vēlas saņemt bēgļa vai alternatīvo statusu un kas nepārprotami nepieprasa cita veida aizsardzību un par kuru var iesniegt atsevišķu iesniegumu;”;

papildināt 4.punktu pēc vārdiem „dzīvesvietas valsts” ar vārdiem „vai valstis”;

izteikt 5.punktu šādā redakcijā:

„5) **nepilngadīga persona bez pavadības** - trešās valsts valstspiederīgais vai bezvalstnieks, kas ir jaunāks par 18 gadiem un ieradies vai palicis Latvijas Republikā bez tāda pieaugušā pavadības, kurš ir par viņu atbildīgs saskaņā ar Latvijas Republikas normatīvajiem aktiem bērnu tiesību aizsardzības jomā, līdz brīdim, kad šāda persona ir uzņēmusies aizgādību par viņu;”;

papildināt pantu ar 9.¹punktu šādā redakcijā:

„9¹) **starptautiskā aizsardzība** - bēgļa un alternatīvais statuss, kas piešķirts saskaņā ar šā likuma 20. un 23. panta nosacījumiem.”

1. 5.pantā:

izteikt panta nosaukumu šādā redakcijā:

„**5.pants. Informācijas neizpaušana un apkopošana**”;

papildināt pantu ar ceturto daļu šādā redakcijā:

„(4) Patvēruma meklētāju uzskaitei un patvēruma procedūras virzības nodrošināšanai Pilsonības un migrācijas lietu pārvalde (turpmāk – Pārvalde) izveido, uztur un aktualizē Patvēruma meklētāju reģistru, kurā iekļaujamo ziņu apjomu, ziņu iekļaušanas un izmantošanas kārtību, kā arī institūcijas, kurām piešķirama piekļuve reģistrā iekļautajām ziņām, nosaka Ministru kabinets.”

1. 6.pantā:

aizstāt panta pirmās daļas 1.punktā vārdus „robežkontroles punktā” ar vārdiem „robežšķērsošanas vietā”;

izteikt panta ceturto daļu šādā redakcijā:

„(4) Valsts robežsardze tās rīcībā esošo informāciju par patvēruma meklētāju, pārrunās iegūto informāciju un iesniegumu iesniedz Pārvaldei, izņemot gadījumu, kad iesniegums ir iesniegts robežšķērsošanas vietā un Valsts robežsardzes priekšnieka pilnvarota amatpersona ir pieņēmusi lēmumu saskaņā ar šā likuma 19.¹ panta pirmajā daļā noteikto.”.

1. Papildināt 8.pantu ar astoto daļu šādā redakcijā:

„(8) Pārvalde var izmitināt patvēruma meklētāju ārpus patvēruma meklētāju izmitināšanas centra, ja pārsniegta tā uzņemšanas ietilpība un tiek nodrošināti šā panta pirmajā daļā minētie apstākļi.”

1. 9.pantā:

papildināt panta pirmās daļas 2.punktu pēc vārda „procedūru,” ar vārdiem „un nepieciešams noskaidrot faktus, uz kuriem tiek balstīts iesniegums un kurus nevar noskaidrot neveicot aizturēšanu, īpaši, ja pastāv bēgšanas iespējamība”;

papildināt panta pirmo daļu ar 4. un 5.punktu šādā redakcijā:

„4) ir pamatots iemesls uzskatīt, ka patvēruma meklētājs iesniedza iesniegumu tikai, lai kavētu vai izjauktu lēmuma par piespiedu izraidīšanu izpildi;

5) lai nodrošinātu šā likuma 12.panta 4.punktā minētā lēmuma izpildi.”;

papildināt pantu ar 5.¹daļu šādā redakcijā:

„(5¹) Aizturēto patvēruma meklētāju izmitina, ievērojot vispārējos cilvēktiesību principus un iekšējo drošību, kā arī personiskās īpašības un psiholoģisko saderību:

1. aizturētos vīriešus un sievietes izvieto atsevišķi;
2. aizturēto patvēruma meklētāju, kuram ir veselības traucējumi, saskaņā ar ārstniecības personas norādījumiem ievieto speciāli šim nolūkam aprīkotā telpā;
3. aizturēto patvēruma meklētāju, kurš ir izsludināts starptautiskajā meklēšanā vai ir pārkāpis Valsts robežsardzes patvēruma meklētāju izmitināšanas telpu iekšējās kārtības noteikumus, vai arī rada draudus Valsts robežsardzes patvēruma meklētāju izmitināšanas telpās esošo personu drošībai, ievieto atsevišķi speciāli šim nolūkam aprīkotās telpās.”;

papildināt pantu ar devīto un desmito daļu šādā redakcijā:

„(9) Valsts robežsardzes amatpersona, izlemjot jautājumu par patvēruma meklētāja aizturēšanu, humānu apsvērumu dēļ var pieņemt lēmumu piemērot aizturēšanai alternatīvu līdzekli – regulāru reģistrēšanos Valsts robežsardzes noteiktajā teritoriālajā struktūrvienībā.

(10) Valsts robežsardzes amatpersona lēmumā par šā panta devītajā daļā minētā pienākuma uzlikšanu norāda patvēruma meklētāja vārdu vai vārdus, uzvārdu, dzimšanas datumu, valstspiederību un viņam noteiktā pienākuma izpildes nosacījumus, kā arī lēmumam pievieno patvēruma meklētāja fotoattēlu.”

1. 10. pantā:

izteikt panta 3. punktu šādā redakcijā:

„3) par saviem līdzekļiem pieaicināt personu juridiskās palīdzības saņemšanai;” ;

papildināt pantu ar 3.¹ punktu šādā redakcijā:

„3¹) uz valsts nodrošināto juridisko palīdzību Valsts nodrošinātās juridiskās palīdzības likumā noteiktajā apjomā un kārtībā (turpmāk — valsts nodrošināta juridiskā palīdzība):

a) ja patvēruma meklētājam nav pietiekamu līdzekļu;

b) ja patvēruma meklētājam ir pieņemts lēmums saskaņā ar šā likuma 19.¹ panta pirmo daļu un patvēruma meklētājs šajā likumā noteiktajos gadījumos un kārtībā aizturēts un izmitināts Valsts robežsardzes patvēruma meklētāju izmitināšanas telpās. Valsts nodrošināto juridisko palīdzību patvēruma meklētājs var pieprasīt vienas dienas laikā no šā likuma 19.¹ panta pirmajā daļā minētā lēmuma paziņošanas dienas. Valsts robežsardze nekavējoties, bet ne vēlāk kā nākamajā darba dienā, pēc tam, kad saņemts patvēruma meklētāja pieprasījums nodrošināt valsts apmaksātu juridisko palīdzību, uzaicina juridiskās palīdzības sniedzēju no saraksta, ko sagatavojusi iestāde, kas ir atbildīga par valsts nodrošinātās juridiskās palīdzības nodrošināšanu. Minētajā gadījumā samaksu juridiskās palīdzības sniedzējam par valsts nodrošinātās juridiskās palīdzības sniegšanu patvēruma meklētājam veic iestāde, kas ir atbildīga par valsts nodrošinātās juridiskās palīdzības nodrošināšanu, atbilstoši normatīvajiem aktiem, kas nosaka valsts nodrošinātās juridiskās palīdzības veidus, apjomu, samaksas apmēru un ar juridiskās palīdzības sniegšanu saistītos atlīdzināmos izdevumus, to apmēru un izmaksas kārtību.”;

papildināt panta 5.punktu pēc vārda „Pārvaldes” ar vārdiem „vai Valsts robežsardzes”.

1. 12.pantā:

aizstāt 12.panta 4.punktā vārdu „atbildīgo” ar vārdiem „pārsūtīšanu uz atbildīgo”;

papildināt likumu ar 12.1 pantu šādā redakcijā:

„**12.1pants. Valsts robežsardzes lēmums**

Valsts robežsardzes priekšnieka pilnvarota amatpersona pieņem lēmumu par atteikumu piešķirt bēgļa vai alternatīvo statusu saskaņā ar šā likuma 19.¹panta pirmās daļu, ja iesniegums ir iesniegts robežšķērsošanas vietā un pastāv kāds no 19.panta pirmajā daļā minētajiem nosacījumiem.”

1. 13.pantā:

aizstāt panta pirmajā daļā vārdu „piecu” ar skaitli „10”;

aizstāt panta trešajā daļā skaitli „10” ar vārdu „piecu”;

papildināt panta piekto daļu pēc vārdiem „iesnieguma izskatīšanu” ar vārdiem „un patvēruma meklētājs ir uzņemts atpakaļ Latvijas Republikā”.

9. Aizstāt 14.panta pirmās daļas 4.punktā vārdus „tas nesatur jaunu informāciju, kas” ar vārdiem „tajā nav minēti apstākļi, kas būtu mainījušies par labu patvēruma meklētājam un”.

10. Izteikt 15.panta pirmo daļu šādā redakcijā:

„(1) Pārvaldes priekšnieka pilnvarota amatpersona pieņem lēmumu par iesnieguma pieņemšanu izskatīšanai, ja pastāv viens no šādiem nosacījumiem:

1. nepastāv šā likuma 14.panta pirmajā daļā minētie nosacījumi;

2) pēc tam, kad pieņemts lēmums par atteikumu izdot patvēruma meklētājam labvēlīgu administratīvo aktu, jo tā izdošanai nav pamata vai tā nav lietderīga, patvēruma meklētājs ir uzņemts atpakaļ Latvijas Republikā un ir iesniedzis Valsts robežsardzei iesniegumu.”

11. 16.pantā:

papildināt panta ceturtās daļas 3.punktu pēc vārda „iespējams” ar vārdiem „ja vien viņš nevar apliecināt, ka viņam bijuši pamatoti iemesli, kāpēc iesniegums nav iesniegts agrāk”;

papildināt panta ceturto daļu ar 4.punktu šādā redakcijā:

„4) konstatēts, ka patvēruma meklētājam kopumā var uzticēties.”

12. 19.pantā:

izteikt panta pirmās daļas 3.punktu šādā redakcijā:

„3) patvēruma meklētājs ir maldinājis patvēruma procedūrā iesaistītās institūcijas, sniedzot nepatiesu informāciju vai dokumentus, vai arī neiesniedzot atbilstošu informāciju vai dokumentus saistībā ar identitāti vai valstspiederību, kas varētu negatīvi ietekmēt šā likuma 12.pantā minēto lēmumu;”;

papildināt panta pirmo daļu ar 6., 7., 8., 9., un 10. punktu šādā redakcijā:

„6) patvēruma meklētājs nav iesniedzis informāciju, lai ar augstu ticamības pakāpi varētu noteikt viņa identitāti vai valstspiederību, vai pastāv iespējamība, ka viņš ļaunprātīgi ir iznīcinājis vai izmetis identitāti apliecinošu vai ceļošanas dokumentu, kas būtu varējis palīdzēt noteikt patvēruma meklētāja identitāti vai valstspiederību;

7) patvēruma meklētājs ir iesniedzis nekonsekventu, pretrunīgu, neticamu vai nepietiekamu informāciju, kas rada pieņēmumu, ka viņa prasība saistībā ar viņa vajāšanu šā likuma 20.panta izpratnē vai smaga kaitējuma draudiem šā likuma 23.panta izpratnē ir nepārliecinoša;

8) patvēruma meklētājs nelikumīgi ieceļojis Latvijas Republikas teritorijā vai nelikumīgi paildzinājis savu uzturēšanos valstī un bez vērā ņemama iemesla nav iesniedzis iesniegumu agrāk;

9) patvēruma meklētājs atsakās izpildīt pienākumu nodot savu pirkstu nospiedumus saskaņā ar šā likuma 11.panta pirmās daļas 1.punktā noteikto;

10) patvēruma meklētājs ir bijis izraidīts no Latvijas Republikas, jo radījis draudus valsts drošībai vai sabiedriskajai kārtībai un drošībai un saskaņā ar Imigrācijas likuma noteikumiem iekļauts to ārzemnieku sarakstā, kuriem ieceļošana Latvijas Republikā ir aizliegta.”

13. Papildināt likumu ar 19.¹pantu šādā redakcijā:

„**19.¹ pants. Iesnieguma izskatīšana robežšķērsošanas vietā**

1. Ja iesniegums ir iesniegts robežšķērsošanas vietā un Valsts robežsardzes priekšnieka pilnvarota amatpersona, izvērtējot iesniegumu konstatē, ka pastāv kāds no 19.panta pirmajā daļā minētajiem nosacījumiem, tā pieņem lēmumu par atteikumu piešķirt bēgļa vai alternatīvo statusu.

(2) Valsts robežsardzes priekšnieka pilnvarota amatpersona 19.panta pirmajā daļā minēto lēmumu pieņem piecu darbdienu laikā no brīža, kad saņemts iesniegums.”

14. 20.pantā:

papildināt pantu ar trešo un ceturto daļu šādā redakcijā:

„(3) Piemērojot šā panta pirmo daļu, jākonstatē saikne starp šā likuma 22.panta pirmajā daļā minētajiem vajāšanas iemesliem un 21.panta pirmajā un otrajā daļā minētajām vajāšanas darbībām vai aizsardzības pret šādām darbībām trūkumam.

(4) Lēmums par bēgļa statusa piešķiršanu attiecināms arī uz nepilngadīgu bērnu, kas dzimis pēc tam, kad viņa tēvam vai mātei ir piešķirts bēgļa statuss atbilstoši šā likuma nosacījumiem un viņa tēvs vai māte nav zaudējuši vai viņa tēvam vai mātei nav atņemts piešķirtais statuss saskaņā ar šā likuma 39. un 40.panta nosacījumiem.”

15. Papildināt 23.pantu ar trešo daļu šādā redakcijā:

„(3) Lēmums par alternatīvā statusa piešķiršanu attiecināms arī uz nepilngadīgu bērnu, kas dzimis pēc tam, kad viņa tēvam vai mātei ir piešķirts alternatīvais statuss atbilstoši šā likuma nosacījumiem un viņa tēvs vai māte nav zaudējuši vai viņa tēvam vai mātei nav atņemts piešķirtais statuss saskaņā ar šā likuma 41. un 42.panta nosacījumiem.”

16. Izteikt 26.pantu šādā redakcijā:

**„26.pants. Aizsardzības nodrošināšana**

(1) Pieņemot lēmumu par bēgļa vai alternatīvā statusa piešķiršanu vai atteikumu to piešķirt, Pārvaldes priekšnieka pilnvarota amatpersona izvērtē aizsardzības nodrošināšanas iespēju izcelsmes valstī. Aizsardzību var nodrošināt vienīgi:

1) izcelsmes valsts;

2) izcelsmes valsts partijas vai organizācijas, tostarp starptautiskās organizācijas, kas kontrolē šo valsti vai būtisku tās teritorijas daļu.

(2) Aizsardzība ir nodrošināta, ja tā ir efektīva un neierobežota laikā un izcelsmes valsts, tās partijas vai organizācijas, vai starptautiskās organizācijas vēlas un spēj veikt pasākumus, lai novērstu vajāšanu vai smagu kaitējumu, tostarp arī uztur efektīvu tiesību sistēmu, kuras mērķis ir atklāt ar vajāšanu vai smagu kaitējumu saistītas darbības, kā arī apsūdzēt un sodīt par šīm darbībām, un ja patvēruma meklētājam ir pieejama šāda aizsardzība.”

17. Izteikt 29.pantu šādā redakcijā:

”**29.pants. Aizsardzības iespēja izcelsmes valstī**

Patvēruma meklētājam nepiešķir bēgļa vai alternatīvo statusu, ja kādā viņa izcelsmes valsts daļā bailes no vajāšanas nav pamatotas vai nepastāv smaga kaitējuma risks, vai ir pieejama šā likuma 26.pantā noteiktā aizsardzība pret vajāšanu vai smagu kaitējumu un patvēruma meklētājs var droši un likumīgi ceļot uz šo valsts daļu un tikt tajā uzņemts, un, kā var pamatoti pieņemt, tajā arī uzturēties.

18. Izteikt 30.pantu šādā redakcijā:

**30.pants. Lēmuma par iesnieguma atstāšanu bez izskatīšanas vai par bēgļa statusa vai alternatīvā statusa piešķiršanu vai atteikumu to piešķirt pārsūdzēšana**

(1) Pārvaldes priekšnieka pilnvarotas amatpersonas lēmumu par iesnieguma atstāšanu bez izskatīšanas vai par bēgļa statusa vai alternatīvā statusa piešķiršanu vai atteikumu to piešķirt vai Valsts robežsardzes priekšnieka pilnvarotas amatpersonas lēmumu, ja tas pieņemts saskaņā ar šā likuma [19.](http://www.likumi.lv/doc.php?id=194029#p19#p19)¹panta pirmo daļu, patvēruma meklētājs vai viņa pilnvarota persona var pārsūdzēt Administratīvajā rajona tiesā (turpmāk - tiesa) šajā likumā paredzētajos gadījumos. Valsts robežsardzes pilnvarotas amatpersonas lēmumu par atteikumu piešķirt bēgļa vai alternatīvo statusu patvēruma meklētājs vai viņa pilnvarota persona var pārsūdzēt tiesā pēc patvēruma meklētāja aizturēšanas vai izmitināšanas vietas adreses. Pieteikuma (lietas) izskatīšanas laikā persona uzskatāma par patvēruma meklētāju, izņemot šā likuma 32.panta otrajā daļā noteikto gadījumu.

(2) Patvēruma meklētājs vai viņa pilnvarota persona pieteikumu tiesai:

1) par Pārvaldes priekšnieka pilnvarotas amatpersonas lēmumu, ja tas pieņemts saskaņā ar šā likuma 14.panta pirmās daļas vai 19.panta pirmās daļas noteikumiem, iesniedz Pārvaldei 10 darbdienu laikā no lēmuma spēkā stāšanās dienas;

2) par Valsts robežsardzes priekšnieka pilnvarotas amatpersonas lēmumu, ja tas pieņemts saskaņā ar šā likuma [19.](http://www.likumi.lv/doc.php?id=194029#p19#p19)¹panta pirmo daļu, iesniedz Valsts robežsardzei piecu darbdienu laikā no lēmuma spēkā stāšanās dienas;

3) par Pārvaldes priekšnieka pilnvarotas amatpersonas lēmumu, ja tas pieņemts saskaņā ar šā 20.panta pirmās daļas un 23.panta pirmās daļas noteikumiem, iesniedz tiesai 30 dienu laikā no lēmuma spēkā stāšanās dienas.

(3) Pārvalde vai Valsts robežsardze šā panta otrās daļas 1. un 2.punktā saņemto pieteikumu kopā ar tā tulkojumu valsts valodā, kā arī Pārvaldes vai Valts robežsardzes rīcībā esošajiem dokumentiem un pierādījumiem vienas darbdienas laikā no pieteikuma tulkojuma saņemšanas dienas pārsūta tiesai. Valsts robežsardze nodrošina pieteikuma tulkošanu valsts valodā divu darbdienu laikā no tā saņemšanas dienas. Pārvalde nodrošina pieteikuma tulkošanu valsts valodā 10 darbdienu laikā no tā saņemšanas dienas. Ja tulkojumu nav iespējams veikt šajā termiņā, Pārvaldes priekšnieks var pagarināt pieteikuma tulkošanas termiņu līdz vienam mēnesim.

(4) Tiesa informē Pārvaldi par šā panta otrās daļas 3.punktā minētā pieteikuma saņemšanu nekavējoties, bet ne vēlāk kā līdz tās darbdienas beigām, kad tiesā saņemts minētais pieteikums.

(5) Patvēruma meklētājs ir atbrīvots no valsts nodevas par pieteikuma iesniegšanu tiesā.

19. 31.pantā:

papildināt pantu ar [1.](http://www.likumi.lv/doc.php?id=194029#p19#p19)¹daļu šādā redakcijā:

„([1.](http://www.likumi.lv/doc.php?id=194029#p19#p19)¹) Lietu, kas ierosināta, pamatojoties uz pieteikumu par Valsts robežsardzes priekšnieka pilnvarotas amatpersonas lēmumu, kas pieņemts saskaņā ar šā likuma [19.¹ panta](http://www.likumi.lv/doc.php?id=194029#p19#p19) pirmo daļu, tiesa izskata piecu darbdienu laikā no dienas, kad pieņemts lēmums par pieteikuma pieņemšanu un lietas ierosināšanu. Tiesa izvērtē Valsts robežsardzes priekšnieka pilnvarotas amatpersonas lēmuma atbilstību šā likuma [19.panta](http://www.likumi.lv/doc.php?id=194029#p19#p19) pirmās daļas nosacījumiem un citiem normatīvajiem aktiem.”;

papildināt panta otro daļu pēc vārdiem „[19.panta](http://www.likumi.lv/doc.php?id=194029#p19#p19) pirmajā daļā” ar vārdiem „vai [19.¹ panta](http://www.likumi.lv/doc.php?id=194029#p19#p19) pirmajā daļā”;

papildināt pantu ar 2.¹daļu šādā redakcijā:

„(2¹) Ja patvēruma meklētājs nav informējis ne Pārvaldi, ne tiesu par savu atrašanās vietu vai ir ziņas, ka patvēruma meklētājs neuzturas Latvijas Republikā, tiesa var atstāt patvēruma meklētāja pieteikumu bez izskatīšanas. Tiesa šo jautājumu izlemj rakstveida procesā.”;

papildināt pantu ar 3.¹daļu šādā redakcijā:

„(3¹) Tiesa, izskatot lietu, liecinieku no ārvalstīm par valsts līdzekļiem neizsauc.”;

izteikt panta ceturtās daļas pēdējo teikumu šādā redakcijā:

„Tiesa par pieņemto nolēmumu informē Pārvaldi un Valsts robežsardzi nekavējoties, bet ne vēlāk kā līdz tās darbdienas, kurā stājies spēkā minētais nolēmums, beigām.”

20. 32.pantā:

papildināt panta pirmo daļu pēc vārda „iesniegumu” ar vārdiem „Valsts robežsardzei”;

papildināt pantu ar 3.¹daļu šādā redakcijā:

„(3¹) Ja atkārtotu iesniegumu iesniedz alternatīvo statusu ieguvusi persona pēc tam, kad ir stājies spēkā un kļuvis neapstrīdams nelabvēlīgs lēmums par bēgļa statusa piešķiršanu viņa lietā, persona iesnieguma izskatīšanas laikā nav uzskatāma par patvēruma meklētāju šā likuma izpratnē, ja tā uzturas Latvijas Republikā kā persona, kurai piešķirts alternatīvais statuss.”

21. Papildināt 36.pantu ar ceturto daļu šādā redakcijā:

„(4) Ja bēglim vai alternatīvo statusu saņēmušai personai ir piešķirts pastāvīgā iedzīvotāja statuss citā Eiropas Savienības dalībvalstī un tā nav zaudējusi vai tai nav atņemts viņai piešķirtais bēgļa vai alternatīvais statuss saskaņā ar šā likuma 39., 40., 41. vai 42.panta nosacījumiem, Latvijas Republikai ir pienākums uzņemt atpakaļ minēto personu.”

22. 37.pantā:

papildināt panta pirmo daļu aiz vārdiem „nepieciešamās izmaksas,” ar vārdiem „izņemot gadījumu, ja persona iepriekš saņēmusi šā panta otrajā daļā minēto pabalstu.”;

papildināt panta otro daļu pēc vārda „izmaksas” ar vārdiem „kā arī valsts valodas apguvei nepieciešamās izmaksas.”

23. Papildināt 39.pantu ar trešo daļu šādā redakcijā:

„(3) Šā panta pirmās daļas 5. un 6.punktu nepiemēro bēglim, kurš var atsaukties uz nepārvaramiem iemesliem, kas izriet no iepriekš veiktas vajāšanas, lai atteiktos pieņemt valstspiederības valsts aizsardzību vai, ja viņš ir bezvalstnieks, viņa agrākās pastāvīgās dzīvesvietas valsts aizsardzību.”

24. Papildināt 41.pantu ar trešo daļu šādā redakcijā:

„(3) Šā panta pirmo daļu nepiemēro alternatīvās aizsardzības statusa saņēmējam, kurš var atsaukties uz nepārvaramiem iemesliem, kas izriet no iepriekš nodarīta būtiska kaitējuma, lai atteiktos pieņemt valstspiederības valsts aizsardzību vai, ja viņš ir bezvalstnieks, kuram nav valstspiederības, viņa agrākās pastāvīgās dzīvesvietas valsts aizsardzību.”

25. Informatīvajā atsaucē uz Eiropas Savienības direktīvām:

izteikt 4.punktu šādā redakcijā:

„4) Eiropas Parlamenta un Padomes 2011.gada 13.decembra direktīvas 2011/95/ES par standartiem, lai trešo valstu valstpiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu;”

papildināt Informatīvo atsauci uz Eiropas Savienības direktīvām ar 6.punktu šādā redakcijā:

„6) Eiropas Parlamenta un Padomes 2011.gada 11.maija direktīvas 2011/51/ES, ar ko groza Padomes Direktīvu 2003/109/EK, iekļaujot tās darbības jomā starptautiskās aizsardzības saņēmējus.”

Iekšlietu ministrs R.Kozlovskis

Valsts sekretāra

pienākumu izpildītāja I.Aire

31.01.2013.10:30

2545

L.Vijupe, 67219412

liga.vijupe@pmlp.gov.lv